/Хуулийн төсөл/

**НИЙГМИЙН ДААТГАЛЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛЬ**

**1 дүгээр зүйл. Нийгмийн даатгалын тухай хуульд доор дурдсан агуулгатай дараах зүйл, хэсэг нэмсүгэй:**

1/ 15 дугаар зүйлийн 15.9 дахь хэсэг

“15.9. Жижиг, дунд үйлдвэрлэл, үйлчилгээг дэмжих тухай хуулийн 5.1.1-т заасан этгээдийг энэ хуулийн 15.1-т заасан Ажил олгогчийн хөдөлмөрийн хөлсний сан, түүнтэй адилтгах орлогоос төлөх шимтгэл төлөлтийг эхний 3 жилийн хугацаанд чөлөөлнө”

15 дугаар зүйлийн 15.10 дахь хэсэг

“15.10. Энэ хуулийн 15.9 дэх хэсэгт заасан ажил олгогч шимтгэлийг чөлөөлөх, бүртгэх, ногдуулалт хийх, тайлагнах, хяналт тавих харилцааг зохицуулсан журмыг Засгийн газар батална”.

/Хуулийн төсөл/

**МОНГОЛ УЛСЫН ХУУЛЬ**

2023 оны 5 дугаар сарын 1-ний өдөр

Төрийн ордон, Улаанбаатар хот

**ГААЛИЙН АЛБАН ТАТВАРААС**

**ЧӨЛӨӨЛӨХ ТУХАЙ**

**1 дүгээр зүйл.**

Жижиг, дунд үйлдвэрлэлийг дэмжиж ажлын байрыг нэмэгдүүлэх, импортыг орлох, экспортыг дэмжсэн бүтээгдэхүүн үйлдвэрлэх зорилгоор импортоор оруулж байгаа Жижиг, дунд үйлдвэрийн үйлдвэрлэлийн зориулалт бүхий тоног төхөөрөмж, сэлбэг хэрэгслийг 2026 оны 12 дугаар сарын 31-ний өдрийг хүртэлх хугацаанд гаалийн албан татвараас чөлөөлсүгэй.

**2 дугаар зүйл.**

Энэ хуулийн 1 дүгээр зүйлд заасан жижиг, дунд үйлдвэрийн үйлдвэрлэлийн зориулалт бүхий тоног төхөөрөмж, сэлбэг хэрэгслийн жагсаалтыг "Барааг тодорхойлох, кодлох уялдуулсан систем /БТКУС/-ийн" ангиллын дагуу Засгийн газар батална.

/Хуулийн төсөл/

**МОНГОЛ УЛСЫН ХУУЛЬ**

2023 оны 05 сарын 01 өдөр

Төрийн ордон, Улаанбаатар хот

**НЭМЭГДСЭН ӨРТГИЙН АЛБАН**

**ТАТВАРААС ЧӨЛӨӨЛӨХ ТУХАЙ**

**1 дүгээр зүйл**

Жижиг, дунд үйлдвэрлэлийг дэмжиж ажлын байрыг нэмэгдүүлэх, импортыг орлох, экспортыг дэмжсэн бүтээгдэхүүн үйлдвэрлэх зорилгоор импортоор оруулж байгаа жижиг, дунд үйлдвэрийн үйлдвэрлэлийн зориулалт бүхий тоног төхөөрөмж, сэлбэг хэрэгслийг 2026 оны 12 дугаар сарын 31-ний өдрийг хүртэлх хугацаанд нэмэгдсэн өртгийн албан татвараас чөлөөлсүгэй.

**2 дугаар зүйл**

Энэ хуулийн 1 дүгээр зүйлд заасан жижиг, дунд үйлдвэрийн үйлдвэрлэлийн зориулалт бүхий тоног төхөөрөмж, сэлбэг хэрэгслийн жагсаалтыг “Барааг тодорхойлох, кодлох уялдуулсан систем /БТКУС/”-ийн ангиллын дагуу Засгийн газар батална.

**ТӨРИЙН БОЛОН ОРОН НУТГИЙН ӨМЧӨӨР БАРАА, АЖИЛ, ҮЙЧИЛГЭЭ ХУДАЛДАЖ АВАХ ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛЬ**

**1 дүгээр зүйл. Төрийн болон орон нутгийн өмчөөр бараа, ажил, үйлчилгээ худалдаж авах тухай хуульд доор дурдсан өөрчлөлтийг нэмсүгэй:**

1/ 10 дугаар зүйлийн 10.2 дахь хэсгийн “жижиг, дунд үйлчилгээ эрхлэгч бол” гэсний дараа “Бичил үйлдвэр, үйлчилгээг дэмжих тухай хуулийн 4.1.1-т заасан бичил үйлдвэр, үйлчилгээ эрхлэгч” гэж нэмсүгэй.

2/ 34 дугаар зүйлийн 34.1.11 дэх заалтын “жижиг, дунд үйлчилгээ эрхлэгч ” гэсний дараа “болон Бичил үйлдвэр, үйлчилгээг дэмжих тухай хуулийн 4.1.1-т заасан бичил үйлдвэр, үйлчилгээ эрхлэгч” гэж нэмсүгэй.

**МОНГОЛ УЛСЫН ХУУЛЬ**

2023 оны .... сарын .... өдөр

Төрийн ордон, Улаанбаатар хот

**ЗАСГИЙН ГАЗРЫН ТУСГАЙ САНГИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.Засгийн газрын тусгай сангийн тухай хуульд доор дурдсан агуулгатай дараах зүйл, хэсэг, заалт нэмсүгэй:**

1/5 дугаар зүйлийн 5.3.26 дахь заалт:

"5.3.26.Бичил үйлдвэрлэл, үйлчилгээг дэмжих сан."

2/213 дугаар зүйл:

**"214 дүгээр зүйл. Бичил үйлдвэрлэл, үйлчилгээг дэмжих сан**

214.1. Бичил үйлдвэрлэл, үйлчилгээг дэмжих сан нь бичил үйлдвэр эрхлэгч аж ахуйн нэгжийн үйл ажиллагааг дэмжих зориулалттай байна.

214.2. Бичил үйлдвэрлэл, үйлчилгээг дэмжих сангийн хөрөнгө нь энэ хуулийн 6.1, 16.4-т заасан эх үүсвэрээс бүрдэнэ.

214.3. Бичил үйлдвэрлэлийн бодит өсөлт, мөнгөний ханшны өөрчлөлтийг харгалзан тухайн жилд улсын төсвөөс санд нэмж олгох болон зээлийн эргэн төлөлтөөс олгох зээлийн хэмжээг Засгийн газрын саналыг үндэслэн Улсын Их Хурал тухайн жилийн төсөвт тусгаж батална.

214.4. Бичил үйлдвэрлэл, үйлчилгээг дэмжих санд орон нутгийн төсвөөс хөрөнгө олгож болох бөгөөд түүний хэмжээг аймаг, сум, нийслэл, дүүргийн иргэдийн Төлөөлөгчдийн Хурал тухайн жилийн орон нутгийн төсөвт тусгаж батална.

214.5. Энэ хуулийн 214.4-т заасан эх үүсвэрийг тухайн орон нутгийн энэ хуулийн 214.1-д заасан арга хэмжээнд зарцуулна.

214.6. Бичил үйлдвэрлэл, үйлчилгээг дэмжих сангийн хөрөнгийг дараах арга хэмжээг санхүүжүүлэхэд зарцуулна:

214.6.1. Бичил үйлдвэрлэл эрхлэлтийг дэмжих зориулалтаар хөнгөлөлттэй зээл олгох;

214.6.2 Бичил үйлдвэрлэл эрхлэгчид бүтээгдэхүүнээ экспортод гаргасан бол зээлийн хүүгийн татаас олгох;

214.6.3. Бичил үйлдвэрлэл үйлдвэрлэл эрхлэхэд бизнес, инкубацийн зөвлөгөө өгөх, мэдээллээр хангах, сургалт, давтан сургалтад хамруулах;

214.6.4. Бичил үйлдвэрлэл үйлдвэрлэлийн чиглэлээр судалгаа, шинжилгээ хийхэд дэмжлэг үзүүлэх;

214.6.5. Бичил үйлдвэрлэл эрхлэгчид зориулсан үндэсний болон олон улсын хэмжээний үзэсгэлэн, худалдаа, чуулга уулзалт зохион байгуулах, дэмжлэг үзүүлэх;

214.6.6.шаардлагатай тохиолдолд улсын төсвийн хөрөнгөөр худалдан авсан бичил үйлдвэрлэл үйлдвэрийг дэмжихэд чиглэсэн тоног төхөөрөмжийн санхүүгийн түрээсийн үйлчилгээ үзүүлэх;

214.6.7. энэ хуулийн 24.7-д заасан үйл ажиллагааг санхүүжүүлэх;

214.6.8. Бичил үйлдвэрийг хөгжүүлэх сангийн үндсэн болон өр барагдуулахтай холбогдсон үйл ажиллагаа, үндсэн хөрөнгөтэй холбогдсон зардлыг санхүүжүүлэх.

214.7.Энэ хуулийн 214.6.1-д заасан хөнгөлөлттэй зээл олгох, сонгон шалгаруулах, дамжуулан зээлдүүлэх, эргэн төлүүлэх, хяналт тавих журмыг Засгийн газар батална.

214.8.Энэ хуулийн 214.6.1-д заасан хөнгөлөлттэй зээлийг банкаар дамжуулан олгох тохиолдолд зохистой харьцааны шалгуур үзүүлэлтийг тогтмол ханган ажиллаж байгаа, орон нутагт салбартай банкаар дамжуулж зээлдүүлнэ.

214.6.9.Энэ хуулийн 16.8-д зааснаас гадна банканд тавих нэмэлт шаардлага, нөхцөлийг санхүү, төсвийн асуудал эрхэлсэн төрийн захиргааны төв байгууллага тогтоож болно.

**2 дугаар зүйл.Энэ хуулийг Бичил үйлдвэр, үйлчилгээг дэмжих тухай хууль хүчин төгөлдөр болсон өдрөөс эхлэн дагаж мөрдөнө.**

МОНГОЛ УЛСЫН ИХ ХУРЛЫН ДАРГА Г.ЗАНДАНШАТАР

**МОНГОЛ УЛСЫН ЗАСГИЙН ГАЗРЫН ТОГТООЛ**

2023 оны … дугаар сарын …-ны өдөр Дугаар …. Улаанбаатар хот

**ЖУРАМД НЭМЭЛТ, ӨӨРЧЛӨЛТ ОРУУЛАХ ТУХАЙ**

Засгийн газрын тусгай сангийн тухай хуулийн 16.7, Монгол Улсын Засгийн газрын тухай хуулийн 30 дугаар зүйлийн 1 дэх хэсэг, Жижиг, дунд үйлдвэр, үйлчилгээг дэмжих тухай хуулийн 11.5-д заасныг тус тус үндэслэн Монгол Улсын Засгийн газраас ТОГТООХ нь:

1. Монгол Улсын Засгийн газрын 2020 оны 3 дугаар сарын 25-ны өдрийн 113 дугаар тогтоолын хавсралтаар баталсан "Жижиг, дунд үйлдвэрийг хөгжүүлэх сангаас хөнгөлөлттэй зээл олгох, төсөл сонгон шалгаруулах, дамжуулан зээлдүүлэх, эргэн төлүүлэх, хяналт тавих журам"-ын 5 дугаар зүйлийн 5.9.5 дахь заалтын “үл хөдлөх” гэсний ард “болон хөдлөх” гэж нэмсүгэй:

2. Мөн журамд 5.11 дахь дараах агуулгатай заалт нэмсүгэй.

"5.11 Жижиг, дунд үйлдвэр, үйлчилгээг дэмжих тухай хуулийн 5 дугаар зүйлийн 5.1.2 дахь хэсэгт заасан зээлдэгч нь гуравдагч этгээдийн хөрөнгийг Иргэний хуулийн холбогдох гэрээний дагуу барьцаалж болох бөгөөд Сан тус барьцаалбарыг “Хөдлөх эд хөрөнгө болон эдийн бус хөрөнгийн барьцааны тухай хууль, Үл хөдлөх эд хөрөнгийн барьцааны тухай хууль”-д нийцүүлэн зохицуулна.

2. Мөн журмын 10 дугаар зүйлийн 10.5 дахь заалтын “30” гэснийг “60” гэж өөрчилсүгэй.

3. Энэ тогтоол гарсантай холбогдуулан мэргэжил, арга зүйн удирдлагаар хангаж, хяналт тавьж ажиллахыг Жижиг, дунд үйлдвэрийн газар (.................................................), аймаг, нийслэлийн Засаг дарга нарт тус тус даалгасугай.

Монгол Улсын Ерөнхий сайд ...................................

Хүнс, хөдөө аж ахуй, хөнгөн үйлдвэрийн сайд .........................................